《偶作》
宋代·顾禧

弹铗复尔尔，登楼向落曛。
烟深横白鹭，枫老宿彤云。
松牖寒威入，琳宫远磬闻。
自然能远俗，无复赋离群。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。